येदियुरप्पा को कर्नाटक में नेतृत्व से बाहर किया जाना निश्चित है: BJP विधायक यतनाल
भाजपा के बागी विधायक बसनगौड़ा पाटिल यतनाल ने कर्नाटक के मुख्यमंत्री बी एस येदियुप्पा पर फिर से निशाना साधते हुए रविवार को दावा किया कि पांच राज्यों में विधानसभा चुनाव के बाद कर्नाटक के नेतृत्व में बदलाव ‘‘निश्चित’’ है...
बेंगलुरु: भाजपा के बागी विधायक बसनगौड़ा पाटिल यतनाल ने कर्नाटक के मुख्यमंत्री बी एस येदियुप्पा पर फिर से निशाना साधते हुए रविवार को दावा किया कि पांच राज्यों में विधानसभा चुनाव के बाद कर्नाटक के नेतृत्व में बदलाव ‘‘निश्चित’’ है, क्योंकि पार्टी उनके (येदियुरप्पा) नेतृत्व में आगामी चुनाव नहीं लड़ सकती।येदियुरप्पा पर लगातार निशाना साध रहे यतनाल ने संवाददाताओं से कहा, ‘‘मुख्यमंत्री निश्चित ही बदले जाएंगे। यदि भाजपा उनके साथ चुनाव लड़ती है, तो हार तय है।’’ उन्होंने कहा कि यदि भाजपा को कर्नाटक में अपना अस्तित्व कायम रखना है, तो येदियुरप्पा को बाहर करना आवश्यक है। विधायक ने कहा कि यह बदलाव पांच राज्यों के विधानसभा चुनाव के बाद होगा।उन्होंने मुख्यमंत्री पर ‘‘पक्षपात’’ करने का आरोप लगाते हुए कहा कि विधायकों को निधियों के ‘‘समान बंटवारे नहीं’’ किए गए।